Neoazh, an Uheldirioù, an Inizi Gall, an darn vrasañ eus Iwerzhon hag enez Vanav a zalchas perzhioù eus merkoù ar sevenadur kelt : hengounioù, kanaouennoù... Meur a veuriad a gaved er gevredigezh-se, e-lech  ma vuzulie penn ar chlan e binvidigezh hag e challoud ouzh niver ar wazed a challe bodañ den em gannañ evitañ. Roueed ar Skosiz gounezet dar spered saoz a gave dezhe e oa arvarus sistem ar chlanioù-se, ha diskaret e oa bet tamm-ha-tamm. Da gentañ e tennjont e challoud digant Lordship of the Isles, an aotrouniezh tost dizalch da benn en inizi, e 1493 ; hag a-benn ar fin e oa bet trechet kostezenn ar Stuart e Culloden e 1746. Da heul e voe skarzhet annezidi ouezel an Uheldirioù, da lâret eo e voe  forset miliadoù a dud da guitaat douaroù o zadoù-kozh ha da gemer hent an harlu davet an aodoù distuz, davet Carolinas, Kanada pe karterioù paour ar chêrioù greantel o kreskiñ. Spletusoch e oa lakaat deñved en o flas (evit ur maread) ha kirvi ha kigi haleg diwezhatoch evit dudi tud pinvidik ar chreisteiz.